અમેરિકાના બે પ્રમુખ પુસ્તકવિક્રેતાઓ બાન્સ ઍન્ડ નૉબલના અને ઍમેઝોન – એ બંને એકબીજાની હરીફાઈમાં ઊતર્યા. ઍમેઝોને ચોપડીની જગાએ KINDLE કિન્ડલ નામનું ડિજિટલ રીડર બનાવ્યું અને ચારસો ડૉલરમાં બજારમાં વેચવા માંડ્યું. એની મર્યાદા એ હતી કે એમાં માત્ર ભૂખરો રંગ જ દેખાતો. એની સામે બાન્સ ઍન્ડ નૉબલે NOOK નૂક નામનું ડિજિટલ રીડર બનાવ્યું. એમાં ઝાઝા રંગ દેખાતા અને એની કિંમત હતી બસો ડૉલર. આટલી ઓછી કિંમતમાં તમને સંખ્યાબંધ પુસ્તકો ઘેરબેઠાં વાંચવા મળે. આ તો ‘ઘેરબેઠા ગંગા’ જેવી વાત થઈ. હવે કોણ જવાનું હતું ચોપડીઓની દુકાને ?